ଉତ୍ତରପ୍ରଦେଶର ଲକ୍ଷ୍ନୌରେ “ସହରାଞ୍ଚଳ ପରିଦୃଶ୍ୟ ରୂପାନ୍ତରଣ” କାର୍ଯ୍ୟକ୍ରମରେ ପ୍ରଧାନମନ୍ତ୍ରୀଙ୍କ ଅଭିଭାଷଣ

ଦେଶର ବିଭିନ୍ନ କୋଣରୁ ଆସିଥିବା ସମସ୍ତ ଶ୍ରଦ୍ଧେୟ ଭାଇ ଓ ଭଉଣୀମାନେ । ଉତ୍ତରପ୍ରଦେଶରୁ ମୁଁ ସାଂସଦ ହୋଇଛି ଏବଂ ଏଥିପାଇଁ ସର୍ବପ୍ରଥମେ ଉତ୍ତରପ୍ରଦେଶର ପ୍ରତିନିଧି ଭାବେ ମୁଁ ଆପଣ ସମସ୍ତଙ୍କୁ ହୃଦୟର ସହିତ ସ୍ୱାଗତ ଜଣାଉଛି । ଦେଶର ବିଭିନ୍ନ କୋଣ ଅନୁକୋଣରୁ ଆପଣମାନେ ଏଠାରେ ଏକତ୍ରୀତ ହୋଇଛନ୍ତି, ମୋର ବିଶ୍ୱାସ ଯେ ଆପଣମାନେ ଏହି ଐତିହାସିକ ନଗରର, ଏଠିକାର ଆତିଥ୍ୟର ଏବଂ ଲକ୍ଷ୍ନୌର ଉଚ୍ଚାରଣ ଭଙ୍ଗୀର ମଧ୍ୟ ଆନନ୍ଦ ଉଠାଇଥିବେ । ବନ୍ଧୁଗଣ, ଆପଣମାନେ ସମସ୍ତେ ଏହି ପରିବର୍ତ୍ତନକୁ ଗ୍ରହଣ କରୁଥିବା, ପରିବର୍ତ୍ତନ କରାଉଥିବା ଦଳ । ମେୟର ହୁଅନ୍ତୁ, କମିଶନର ହୁଅନ୍ତୁ ବା ସିଇଓ ହୁଅନ୍ତୁ, ଆପଣମାନେ ଦେଶର ସେହିସବୁ ସହରଗୁଡିକର ପ୍ରତିନିଧି ଅଟନ୍ତି ଯେଉଁମାନେ ନୂତନ ଶତାବ୍ଦୀ, ନୂତନ ଭାରତ ଏବଂ ନୂତନ ପିଢିର ଆଶା ଏବଂ ଆକାଂକ୍ଷାର ପ୍ରତୀକ । ବିଗତ ତିନି ବର୍ଷରେ ଆପଣମାନେ କୋଟି କୋଟି ଦେଶବାସୀଙ୍କ ସ୍ୱପ୍ନ ସାକାର କରିବାକୁ କାନ୍ଧରେ କାନ୍ଧ ମିଳାଇ ଆମ ସହିତ ଚାଲିଛନ୍ତି । କିଛି ସମୟ ପୂର୍ବରୁ ଏଠାରେ ଆୟୋଜିତ ପ୍ରଦର୍ଶନୀକୁ ମୋତେ ଦେଖିବାର ସୁଯୋଗ ମିଳିଥିଲା । ଦେଶସାରା ଜାରୀ ରହିଥିବା ପ୍ରକଳ୍ପଗୁଡିକ ବିଷୟରେ ସୂଚନା ପ୍ରଦାନ କରାଯାଇଛି । ସ୍ମାର୍ଟ ସିଟି ମିଶନରେ ଉତ୍ତମ କାର୍ଯ୍ୟ କରିଥିବା କିଛି ସହରଗୁଡିକୁ ପୁରସ୍କୃତ ମଧ୍ୟ କରାଯାଇଛି । ଏହା ବ୍ୟତୀତ କିଛି ଭାଇ ଭଉଣୀ ଏବଂ ଝିଅମାନଙ୍କୁ ସେମାନଙ୍କ ଘରର ଚାବି ମଧ୍ୟ ପ୍ରଦାନ କରାଯାଇଥିଲା ଏବଂ ଚାବି ମିଳିବା ପରେ ସେମାନଙ୍କ ମୁଖ ମଣ୍ଡଳରେ ଯେଉଁ ଚମକ ଦେଖିବାକୁ ମିଳିଥିଲା, ଉଜ୍ଜ୍ୱଳ ଭବିଷ୍ୟତର ଯେଉଁ ଆତ୍ମବିଶ୍ୱାସ ତାଙ୍କ ଆଖିରୁ ସ୍ପଷ୍ଟ ବାରି ହୋଇପଡୁଥିଲା, ତାହା ଆମ ସମସ୍ତଙ୍କ ପାଇଁ ବହୁତ ବଡ ପ୍ରେରଣାଦାୟୀ । ଏହିଭଳି ଅନେକ ଲାଭାର୍ଥୀମାନଙ୍କ ସହ ମଂଚ ଉପରକୁ ଆସିବା ପୂର୍ବରୁ ଆଲୋଚନା କରିବାର ସୁଯୋଗ ମୋତେ ମିଳିଥିଲା । ଦେଶର ଗରିବ, ବାସହୀନମାନଙ୍କ ଜୀବନରେ ପରିବର୍ତ୍ତନ ଆଣିବାର ସୁଯୋଗ ଏବଂ ପରବର୍ତ୍ତନ ହେବାର ଦେଖିବା, ଏହା ପ୍ରକୃତପକ୍ଷେ ଏକ ବହୁତ ବଡ ସନ୍ତୋଷଜନକ ଅନୁଭୂତି । ଯେଉଁ ସହରଗୁଡିକୁ ପୁରସ୍କାର ମିଳିଲା, ସେହି ସହରର ପ୍ରତ୍ୟେକ ନାଗରିକଙ୍କୁ ଏବଂ ଯେଉଁମାନଙ୍କୁ ନିଜର ବାସଗୃହ ମିଳିଲା, ସେମାନଙ୍କ ପରିବାରବର୍ଗଙ୍କୁ ମୋ ତରଫରୁ ଅନେକ ଅନେକ ଶୁଭେଚ୍ଛା, ଅନେକ ଅନେକ ଶୁଭକାମନା । କିନ୍ତୁ ଆପଣମାନେ ଲକ୍ଷ୍ୟ କରିଥିବେ ଯେତେବେଳେ ମୁଁ ପୁରସ୍କାର ପ୍ରଦାନ କରୁଥିଲି, ସବୁ ଲୋକମାନେ ଆସୁଥିଲେ, କିନ୍ତୁ ଏହା ଲକ୍ଷ୍ୟ କରି ନ ଥିବେ ଯେ କେବଳ ଦୁଇଜଣ ପୁରୁଷ ମେୟର ଥିଲେ ବାକି ସମସ୍ତେ ମହିଳା ମେୟର ବୋଲି । ଆମର ଭଉଣୀମାନେ ଯେଉଁ ସଂକଳ୍ପର ସହ କାର୍ଯ୍ୟ କରିଛନ୍ତି ଟିକେ ସେହି ଭଉଣୀମାନଙ୍କ ପାଇଁ ତାଳି ବଜାନ୍ତୁ । ବନ୍ଧୁଗଣ, ସହରର ଗରିବ, ବାସହୀନଙ୍କୁ ପକ୍କା ଘର ଯୋଗାଇଦେବା ଅଭିଯାନ ହେଉ, 100ଟି ସ୍ମାର୍ଟ ସିଟିର କାର୍ଯ୍ୟ ହେଉ ଅବା 500 ଅମୃତ ସହରାଞ୍ଚଳ ଯୋଜନା ହେଉ, କୋଟି କୋଟି ଦେଶବାସୀମାନଙ୍କ ଜୀବନକୁ ସରଳ, ସୁଗମ ଏବଂ ସୁରକ୍ଷିତ କରିବାର ଆମ ସଂକଳ୍ପ ପ୍ରତି ତିନି ବର୍ଷକୁ ଥରେ ଆହୁରୀ ଅଧିକ ମଜବୁତ ହୋଇଛି । ଆଜି ମଧ୍ୟ ଏହି ଉତ୍ତରପ୍ରଦେଶର ସହରଗୁଡିକୁ ସ୍ମାର୍ଟ ସିଟି କରିବା ପାଇଁ ଅନେକ ଯୋଜନାର ଭିତ୍ତିପ୍ରସ୍ତର ସ୍ଥାପନ କରାଯାଇଛି ଏବଂ ମୋତେ କୁହାଯାଇଛି ଯେ ସ୍ମାର୍ଟ ସିଟି ମିଶନ ଅଧିନରେ ଦେଶରେ ପ୍ରାୟ ସାତ ହଜାର କୋଟି ଟଙ୍କାରୁ ଅଧିକର ଯୋଜନାଗୁଡିକର କାର୍ଯ୍ୟ ସଂପୂର୍ଣ୍ଣ ହୋଇସାରିଛି ଏବଂ 52 ହଜାର କୋଟି ଟଙ୍କାରୁ ଅଧିକ ଯୋଜନାଗୁଡିକର କାର୍ଯ୍ୟ ଦୃତ ଗତିରେ ଜାରି ରହିଛି । ଏହି ମିଶନର ଉଦ୍ଦେଶ୍ୟ ହେଉଛି ସହରରେ ବସବାସ କରୁଥିବା ଗରିବ, ନିମ୍ନ ମଧ୍ୟ ବର୍ଗ ଏବଂ ମଧ୍ୟମ ବର୍ଗର ଲୋକମାନଙ୍କ ଜୀବନକୁ ସରଳ କରିବା, ସେମାନଙ୍କୁ ଉତ୍ତମ ନାଗରିକ ସୁବିଧାଗୁଡିକ ପ୍ରଦାନ କରିବା । ସ୍ମାର୍ଟ ସିଟିରେ ଏହିସବୁ ସୁବିଧା ପ୍ରଦାନ କରିବା ପାଇଁ ସମନ୍ଵିତ କମାଣ୍ଡ ସେଣ୍ଟର; ଏହା ସେମାନଙ୍କ ଆତ୍ମା ପରି, ଏହିଠାରୁ ସଂପୂର୍ଣ୍ଣ ସହରର ବ୍ୟବସ୍ଥାଗୁଡିକର ପରିଚାଳନା ହେବ, ସହରର ଗତିବିଧି ଉପରେ ନଜର ରଖାଯିବ । ବନ୍ଧୁଗଣ, ମିଶନ ଅନ୍ତର୍ଗତ ଚୟନିତ 100ଟି ସହର ମଧ୍ୟରୁ 11ଟି ସହରରେ ସମନ୍ଵିତ କମାଣ୍ଡ ଓ କଣ୍ଟ୍ରୋଲ ସେଣ୍ଟର କାର୍ଯ୍ୟ ଆରମ୍ଭ କରିସାରିଛି ଏବଂ ଆସନ୍ତା କିଛି ମାସ ମଧ୍ୟରେ ଆଉ 50ଟି ସହରରେ ମଧ୍ୟ ଏହାର କାର୍ଯ୍ୟ ସଂପୂର୍ଣ୍ଣ କରିବାର ପ୍ରଚେଷ୍ଟା ଜାରି ରହିଛି । ଏହି ପ୍ରଚେଷ୍ଟାର ପରିଣାମ ମଧ୍ୟ ଦେଖିବାକୁ ମିଳୁଛି ଏବଂ ମୋତେ କୁହାଯାଇଛି ଯେ ଗୁଜରାଟର ରାଜକୋଟ ସହରରେ ଏହି ଜ୍ଞାନ କୌଶଳ ମାଧ୍ୟମରେ ସ୍ଥିତିରେ ଯେଉଁ ପରିବର୍ତ୍ତନ ଆସିଛି, ବିଗତ ଛଅ ମାସ ମଧ୍ୟରେ ଅପରାଧ ସଂଖ୍ୟା ବହୁତ ଅଧିକ ମାତ୍ରାରେ ହ୍ରାସ ହୋଇଛି । ସିସିଟିଭି କ୍ୟାମେରାରେ ନଜର ରଖାଯାଉଥିବାରୁ ଆବର୍ଜନା କରୁଥିବା ଏବଂ ସାର୍ବଜନୀନ ସ୍ଥାନରେ ଆବର୍ଜନା ଜଳାଇବା ପରି ଅନେକ କାର୍ଯ୍ୟରେ ମଧ୍ୟ ଏହି କାରଣରୁ ହ୍ରାସ ପରିଲକ୍ଷିତ ହୋଇଛି । ଭୋପାଳରେ ପ୍ରପର୍ଟି ଟିକସ ସଂଗ୍ରହରେ ଏହି କାରଣରୁ ବୃଦ୍ଧି ପରିଲକ୍ଷିତ ହୋଇଛି । ଅହମଦାବାଦରେ ବିଆରଟିଏସ କରିଡର- ସେଥିରେ ବିନା ମୂଲ୍ୟରେ ୱାଇ-ଫାଇ ମାଧ୍ୟମରେ ବସଗୁଡିକରେ ଯାତ୍ରୀଙ୍କ ସଂଖ୍ୟା ସ୍ୱତଃପ୍ରୋତ ଭାବେ ବୃଦ୍ଧି ପାଇଛି । ବିଶାଖାପାଟନମରେ ସିସିଟିଭି ଏବଂ ଜିପିଏସ ମାଧ୍ୟମରେ ବସଗୁଡିକର ଅନଲାଇନ ଟ୍ରାକ ରଖା ଯାଇ ପାରୁଛି । ପୁନେଠାରେ ପ୍ରାୟ 125ଟି ସ୍ଥାନରେ ଜରୁରିକାଳୀନ ଘଣ୍ଟି ବ୍ୟବସ୍ଥା ଲଗାଯାଇଛି । ଯେଉଁଠାରେ ଗୋଟିଏ ବଟନ ଦବେଇଲା ମାତ୍ରେ ନିକଟସ୍ଥ ପୁଲିସ ଷ୍ଟେସନକୁ ସୂଚନା ମିଳିଯାଉଛି । ଏହିଭଳି ଅନେକ ବ୍ୟବସ୍ଥା ଏବେ କାର୍ଯ୍ୟ କରିବା ଆରମ୍ଭ କରିଦେଲାଣି । ଅତି ଶୀଘ୍ର ସ୍ମାର୍ଟ ସିଟି ମିଶନ ଅନ୍ତର୍ଗତ ଉତ୍ତର ପ୍ରଦେଶର ଆଗ୍ରା, କାନପୁର, ଆହ୍ଲାବାଦ, ଆଲିଗଡ, ବାରଣାସୀ, ଝାନ୍ସୀ, ବରେଲୀ, ସହରାନପୁର, ମୁରାଦାବାଦ ଏବଂ ଏଇ ଆମର ଲକ୍ଷ୍ନୌ, ଏଠାରେ ମଧ୍ୟ ଏହିଭଳି ସୁବିଧାଗୁଡିକ, ଆପଣମାନଙ୍କୁ ଏହାର ଲାଭ ମିଳିବା ଆରମ୍ଭ ହେବ । ଭାଇ ଓ ଭଉଣୀମାନେ, ସହରାଞ୍ଚଳ ଭାରତର ପରିଦୃଶ୍ୟ ରୂପାନ୍ତରଣ ଆମର ଲକ୍ଷ୍ୟ ଏବଂ ଲକ୍ଷ୍ନୌର ଅତି ନିକଟତର ସଂପର୍କ ରହିଛି । ଲକ୍ଷ୍ନୌ ସହର ଥିଲା ଦେଶର ସହରୀ ଜୀବନକୁ ନୂତନ ଦିଗନ୍ତ ପ୍ରଦାନ କରିଥିବା ମହାପୁରୁଷ ଶ୍ରୀମାନ ଅଟଳ ବିହାରୀ ବାଜପେୟୀଙ୍କର କର୍ମଭୂମି । ଆମର ପ୍ରେରଣାର ସ୍ରୋତ ଏବଂ ଦେଶର ପୂର୍ବତନ ପ୍ରଧାନମନ୍ତ୍ରୀ ଶ୍ରୀମାନ ଅଟଳ ବିହାରୀ ବାଜପେୟୀଙ୍କର ଏହା ଦୀର୍ଘ ସମୟ ଧରି ସଂସଦୀୟ କ୍ଷେତ୍ର ରହିଆସିଛି । ଆଜିକାଲି ଅଟଳଜୀଙ୍କର ସ୍ୱାସ୍ଥ୍ୟ ଅବସ୍ଥା ଠିକ୍ ନାହିଁ । ସଂପୂର୍ଣ୍ଣ ଦେଶ ତାଙ୍କର ଶୀଘ୍ର ଆରୋଗ୍ୟ କାମନା କରୁଛି । କିନ୍ତୁ ଅଟଳଜୀ ଯେଉଁ କଷ୍ଟ କରିଥିଲେ ତାକୁ ଏକ ସ୍ୱତନ୍ତ୍ର ଶିଖରରେ ପହଂଚାଇବା ଦିଗରେ ଆମ ସରକାର, କୋଟି କୋଟି ହିନ୍ଦୁସ୍ଥାନୀ ଦୃତ ଗତିରେ ତାହା ସହିତ ଜଡିତ ହୋଇ ଆଗକୁ ଅଗ୍ରସର ହେଉଛନ୍ତି । ବନ୍ଧୁଗଣ, ଅଟଳଜୀ, ଲକ୍ଷ୍ନୌ ସହରକୁ ଏକ ପ୍ରକାରର ଦେଶର ସହରୀ ଜୀବନର ଉନ୍ନତ ପ୍ରୟୋଗଶାଳା ଗଢିତୋଳିଥିଲେ । ଆଜି ଆପଣମାନେ ଏଠାରେ ଲକ୍ଷ୍ନୌରେ ଯେଉଁ ଜୈବପ୍ରଯୁକ୍ତି ପାର୍କ, ବୈଜ୍ଞାନିକ ସମ୍ମେଳନ କେନ୍ଦ୍ର – ଏହିସବୁ ଯାହା ଆପଣମାନେ ଦେଖୁଛନ୍ତି, ଏହା ଲକ୍ଷ୍ନୌର ପାଖାପାଖି ଏକ ହଜାର ଗ୍ରାମକୁ ଲକ୍ଷ୍ନୌ ସହିତ ସଂଯୋଗ କରୁଥିବା ରାସ୍ତା । ଲକ୍ଷ୍ନୌରେ ଏହିଭଳି ଅନେକ କାର୍ଯ୍ୟ ସାଂସଦ ଭାବେ ତାଙ୍କର ଲକ୍ଷ୍ୟ ଥିଲା, ତାହାର ଏହା ପରିଣାମ ସ୍ୱରୂପ । ଆଜି ଦେଶର 12ଟି ସହରରେ ମେଟ୍ରୋ ଚାଲୁଅଛି ଅବା ଅତିଶୀଘ୍ର ଚାଲିବାକୁ ଯାଉଛି । ଏଠାରେ ଲକ୍ଷ୍ନୌରେ ମଧ୍ୟ ମେଟ୍ରୋର ବିସ୍ତାର କାର୍ଯ୍ୟ ଜାରି ରହିଛି । ରେ ବହୁତ ବଡ ପରିବର୍ତ୍ତନ ଆଣିବାକୁ ଥିବା ଏହି ବ୍ୟବସ୍ଥାକୁ ସର୍ବପ୍ରଥମେ ଦିଲ୍ଲୀରେ କାର୍ଯ୍ୟକାରୀ କରିବାର କାର୍ଯ୍ୟ ମଧ୍ୟ ଅଟଳ ବିହାରୀ ବାଜପେୟୀ ଜୀ କରିଥିଲେ । ଦିଲ୍ଲୀ ମେଟ୍ରୋ ର ସଫଳତା ଆଜି ସଂପୂର୍ଣ୍ଣ ଦେଶରେ ପୁନରାବୃତ୍ତି କରାଯାଉଛି । ବନ୍ଧୁଗଣ, ଅଟଳଜୀ କହୁଥିଲେ ପୁରୁଣାର ରକ୍ଷଣାବେକ୍ଷଣ ନକଲେ ନୂତନର ମଧ୍ୟ ଏହା କରିବା ସମ୍ଭବପର ନୁହେଁ । ଏହି କଥା ସେ ପୁରୁଣା ଏବଂ ନୂତନ ଲକ୍ଷ୍ନୌ ସଂପର୍କରେ କହିଥିଲେ । ଏହା ଆଜି ଆମ ଅମୃତ(AMR ହୁଅନ୍ତୁ- ଟିକେ ମନଧ୍ୟାନ ଦେଇ ଗୋଟିଏ ଲକ୍ଷ୍ୟ ପ୍ରସ୍ତୁତ କରନ୍ତୁ । ଆପଣଙ୍କୁ ମଧ୍ୟ ସମ୍ମାନିତ କରିବା ପାଇଁ ମୁଁ ଅପେକ୍ଷାରତ । ଏବେ ମୋତେ ଆପଣମାନଙ୍କୁ ସମ୍ମାନିତ କରିବାର ସୁଯୋଗ ଦିଅନ୍ତୁ । ମୁଁ ହିନ୍ଦୁସ୍ଥାନର ସମସ୍ତ ସହରକୁ ନିମନ୍ତ୍ରିତ କରୁଛି, ମୁଁ ସମ୍ମୁଖରୁ ଆପଣମାନଙ୍କ ସମ୍ମାନ କରିବାକୁ ଚାହୁଁଛି, ମୋତେ ଆପଣମାନଙ୍କୁ ସମ୍ମାନ କରିବାର ସୁଯୋଗ ଦିଅନ୍ତୁ, ଏତିକ ଭଲ କର୍ମ କରିକି ଆସନ୍ତୁ । ପୁନର୍ବାର ସଫଳତା ପ୍ରାପ୍ତ କରିଥିବା ଲୋକଙ୍କୁ ଅନେକ ଅନେକ ଶୁଭକାମନା, ସଫଳତା ପାଇଁ ପ୍ରଚେଷ୍ଟା କରିଥିବା ଲୋକଙ୍କୁ ମଧ୍ୟ ଅନେକ ଅନେକ ଶୁଭକାମନା । ବହୁତ ବହୁତ ଧନ୍ୟବାଦ ।